Իննա Մակարովա

**Իննա Վլադիմիրովնա Մակարովա** (, ), խորհրդային և ռուս դերասանուհի, ԽՍՀՄ ժողովրդական արտիստ (1985), Ստալինյան I աստիճանի մրցանակի դափնեկիր (1949)։

## Կենսագրություն
Իննա Մակարովան ծնվել է 1926 թվականի հուլիսի 28-ին Սիբիրի երկրամասի Տոմսկի շրջանի Տայգա քաղաքում, Նովոսիբիրսկի ռադիոկոմիտեի աշխատողներ Վլադիմիր Ստեպանովիչ Մակարովի և Աննա Իվանովնա Գերմանի ընտանիքում։ Մանկությունն ու պատանեկությունն անցկացրել է Նովոսիբիրսկում։ Նրա ընտանիքն ապրել է Գրողների տանը։

Չորրորդ դասարանում Իննա Մակարովան ընդունվել է դրամատիկական խմբակ։ Հայրենական մեծ պատերազմի ժամանակ ընկերների հետ շրջել է հիվանդանոցներում և ելույթ ունեցել վիրավորների համար։

1943-1948 թվականներին սովորել է Գերասիմովի անվան կինեմատոգրաֆիայի համառուսական պետական ինստիտուտում՝ Սերգեյ Գերասիմովի և Տամարա Մակարովայի արվեստանոցում։ Ուսման տարիներին կատարել է Կարմենի դերը համանուն պիեսում, որը բեմադրել էր Տատյանա Լիոզնովան։ Այդ ուսանողական աշխատանքը դիտել է Ալեքսանդր Ֆադեևը և Իննա Մակարովայի մեջ տեսել Լյուբով Շևցովայի ապագա դերակատարուհուն «Երիտասարդ գվարդիա» ֆիլմում, որում Գերասիմովը նկարահանել է իր ամբողջ կուրսին։ Ընդ որում՝ ռեժիսորը սկզբում Իննա Մակարովայի համար նախատեսել էր Վալերիա Բորցի դերը։ Ֆիլմում կատարած աշխատանքի համար դերասանուհին արժանացել է Ստալինյան I աստիճանի մրցանակի (ռեժիսորի, օպերատորի և մի խումբ դերասանների հետ միասին)։

Ուսման տարիներին ծանոթացել է ապագա ամուսնու՝ Սերգեյ Բոնդարչուկի հետ, որը նրանց կուրս էր եկել ռազմաճակատից հետո։ Հարսանիքից հետո ապրել են Սադովայա-Տրիումֆալնայա փողոցում գտնվող նկուղային սենյակում։ Սակայն Ստալինյան մրցանակ ստանալուց հետո ստացել են նոր բնակարան։

1948 թվականին Իննա Մակարովան ընդունվել է Կինոդերասանի թատրոն-ստուդիայի թատերախումբ։ Ալլա Տարասովա, տեսնելով Մակարովայի խաղը, ցանկացել է նրան հրավիրել Մոսկվայի գեղարվեստական ակադեմիական թատրոն, սակայն Գերասիմովը դեմ է եղել. «Նա պետք է կինոմատոգրաֆիայի համար»։

Կինոյում Իննա Մակարովայի հաջորդ նշանակալի աշխատանքը եղել է Կատյա Պետրաշենի դերը «Բարձրություն» (, 1957) ֆիլմում, ապա Վարվառայի դերը «Ինձ համար թանկագին մարդ» (, 1958) ֆիլմում։ Վերջինիս սցենարը, ըստ Իննա Մակարովայի, գրվել է հենց իր ու Ալեքսեյ Բատալովի համար, և իրենք այդ դերերում հաստատվել են առանց փորձի։ Նկարահանումների համար Իննա Մակարովան որոշել է բաժանվել Սերգեյ Բոնդարչուկից։ Բաժանումը եղել է ծանր, և դրանից հետո դերասանուհին երկար ժամանակ չի ամուսնացել։

Հետագայում Իննա Մակարովայի կատարած հայտնի ու վառ դերերից են եղել աշխատանքները «Աղջիկները» (, 1961), «Բալզամինովի ամուսնությունը» (, 1964), «Կանայք» (, 1966), «Ռուսական դաշտ» (, 1971) ֆիլմերում։ 1980-ական թվականների կեսին սկսել է քիչ նկարահանվել՝ նվիրվելով համերգային գործունեությանը։ 2000-ական թվականների սկզբին և կեսերին վերադարձել է դերասանական կարիերային՝ նկարահանվելով տարբեր սերիալներում։

Իննա Մակարովան մահացել է 2020 թվականի մարտի 25-ին Մոսկվայում։

## Ընտանիք
[thumb|270px|Իննա Մակարովան Լյուբով Շևցովայի դերում (կենտրոնում) «Երիտասարդ գվարդիա» ֆիլմում, [1948 թվական]]
* Պապ (հոր կողմից)՝ Ստեպան Ռոդիոնովիչ Մակարով, Վյատկայի վերաբնակիչների, հարմոնի վարպետ, ունեցել է հիանալի երաժշտական լսողություն, նվագել է հարմոն, կիթառ և մանդոլին,
* Պապ (մոր կողմից)՝ Վան Լյուդվիգ Արման, աքսորված ավստրիացի լեհերից, կաթոլիկ, ամուսնացել է Իրինա Վարակինայի հետ, որը վերաբնակիչ էր Բրոննիցիի մոտից, ամուսնանալիս մկրտվել է որպես ուղղափառ՝ վերցնելով Իվան Միխայլովիչ Գերման անունը,
* Հայրը՝ Վլադիմիր Ստեպանովիչ Մակարով, ռադիոհաղորդավար, գրող և բանաստեղծ, 1934 թվականին դարձել է ԽՍՀՄ գրողների միության անդամ, մահացել է երեսունչորս տարեկանում,
* Մայրը՝ Աննա Իվանովնա Գերման, գրական խմբագիր-թղթակից, աշխատել է Նովոսիբիրսկի ռադիոկոմիտեում, եղել է տեղական պատանի հանդիսատեսի թատրոնի գրական բաժնի վարիչ, ապա աշխատել է Նովոսիբիրսկի «Красный факел» թատրոնում, եղել է ընկեցիկ, Հայրենական մեծ պատերազմի ժամանակ ծառայել է 4-րդ գվարդիական ականանետային գնդում,
* Քույր՝ Նինա, 
** Քրոջ որդին՝ Անդրեյ Մալյուկով (ծնվ.՝ 1948), ռեժիսոր, ՌԴ ժողովրդական արտիստ,
* Առաջին ամուսինը (1947-1959) – Սերգեյ Բոնդարչուկ, դերասան և կինոռեժիսոր, ԽՍՀՄ ժողովրդական արտիստ (1952),
** Դուստրը՝ Նատալյա Բոնդարչուկ (ծնվ.՝ 1950), դերասանուհի և կինոռեժիսոր, ՌԴ արվեստի վաստակավոր գործիչ (2009),
*** Թոռ՝ Իվան Բուրլյաև (ծնվ.՝ 1976), կոմպոզիտոր, «Золотой Витязь» կինոյի, թատրոնի և մարտական արվեստների միջազգային ֆորումի արտ-տնօրեն, «Золотой Век» պրոդյուսերական կենտրոնի գլխավոր տնօրեն,
*** Թոռնուհի՝ Մարիա Բուրլյաևա (ծնվ.՝ 1987), դերասանուհի,
* Երկրորդ ամուսինը (1973-2013) – Միխայիլ Պերելման (1924-2013), վիրաբույժ, ԽՍՀՄ ԲԳԱ ակադեմիկոս։

## Ֆիլմագրություն

#  – Սա եղել է Դոնբասում () – *պարտիզանուհի*
#  – Երիտասարդ գվարդիա () – *[[Լյուբով Շևցովա]]*
#  – Գյուղական բժիշկը () – *Բարանովա*
#  – Վասիլի Բորտնիկովի վերադարձը () – *Ֆրոսկա Բլինովա*
#  – Ռումյանցևի գործը () – *Նոնա Սնեգիրյովա*
#  – Դիմիտրովգրադցիներ () – *Լյուդմիլա Կուզնեցովա*
#  – Բարձրություն () – *Կատյա*
#  – Մեր թղթակիցը () – *Կլաշա Վինոկուրովա*
#  – Ինձ համար թանկագին մարդ () – *Վարվառա*
#  – Աղջիկները () – *Նադյա*
#  – Կոմարով եղբայրներ () – *Կոմարովա, մայր*
#  – Голубой огонёк-1963 — *հյուր*
#  – Նորապսակը (, կարճամետրաժ) — *Վարյա, Վասիլիի կինը*
#  – Հիվանդասենյակ () – *Զինա*
#  – Մեծ հանքաքար () – *Թամարա, Պրոնյակինի կինը*
#  – Բալզամինովի ամուսնությունը () – *Անֆիսա*
#  – Նրանք չեն անցնի () – *Սոֆյա Յակիմովա*
#  – Կանայք () – *Դուսյա Կուզինա*
#  – Փոքրիկ փախստականը () – *Կլավա*
#  – Նորեկը () – *Աննա Անտոնովնա Վասիլցովա*
#  – Գրականության դաս () – *Վերա Պետրովնա*
#  – Ոճիր և պատիժ () – *Նաստասյա*
#  – Ձեզ կանչում է Տայմիրը () – *Ելիզավետա Կիրպիչնիկովա*
#  – Լյուբով Յարովայա () – *Դունկա*
#  – Ռուսական դաշտ () – *Մարիա Սերգեևնա Սոլովյովա*
#  – Ինժեներ Պրոնչատով () – *Կապիտոլինա Ալեքսեևնա*
#  – Իմ ընկերներ... (, կինոալմանախ, նովել «Чукотский марш») — *Պավլիկ Կիսելյովի մայրը*
#  – Անուղղելի ստախոսը () – *Զինա Տյուտյուրինա*
#  – Դեռ երեկո չէ () – *Իննա Վիկտորովնա Կովալյովա*
#  – Հարսնացու հյուսիսից () – *Նատալյա*
#  – Пошехонская старина – *Աննա Պավլովնա*
#  – Իմ գործը () – *Զոյա Դեմյանովնա*
#  – Անպատասխան սեր () – *Լարիսա Անտոնովնա Դոբրինինա *
#  – Ստուգողական մասնագիտությամբ () – *Իննա Ֆեդոտովնա*
#  – Վառարանագործներ () – *Զոյա*
#  – Կենդանի ծիածան () – *Լյուդմիլա Պետրովնա*
#  – Մեռած հոգիներ () – *նահանգապետ*
#  – Բեմբիի մանկությունը () – *Նետա*
#  – Լերմոնտով () – *Ելիզավետա Ալեքսեևնա Արսենևա*
#  – Բեմբիի պատանեկությունը () – *Նետլա*
#  – Պարտք ամուսնության համար () – *Աննա Կազնաչեևա*
#  – Քառասուներորդ օր () – *Իրինա Սեմյոնովնա*
#  – Սրճարան «Ելակ» (, սերիա № 140 «Բնակարանային փոխանակում») — *տիկին*
#  – Դարաշրջանի աստղը () – *բժիշկ*
#  – Կախարդված տեղամաս () – *«Ակուպացիա»*
#  – Կապիտանի երեխաները () – *Էմիլյա Պավլովնա Գրինյովա*
#  – Մեծ սեր () – *Սոֆյա Միխայլովնա*
#  – Պուշկին։ Վերջին մենամարտը () – *Եկատերինա Զագրյաժսկայա*
#  – Իմ հոգու մի սերը () – *Եկատերինա Զագրյաժսկայա*
#  – Վճարված է մահվամբ (, ֆիլմ № 4 «Тайна вольных каменщиков») — *Շվեցովա*
#  – Շտապ դեպի համար (, ֆիլմ № 5 «Посмертный дебют») — *Ուշակովա*
#  – Ձյունե թագուհու գաղտնիքը () – *Ժամանակի փերի*

### Մասնակցություն ֆիլմերում
# 1996 – Նիկոլայ Ռիբնիկով (ОРТ «Որ հիշեն» () հեռուստահաղորդումների շարքից, վավերագրական)
# 1996 – Սերգեյ Գուրզո (ОРТ «Որ հիշեն» () հեռուստահաղորդումների շարքից, վավերագրական)
#  – Նոնա Մորդյուկովա։ Ես հիշում եմ (, վավերագրական)
#  – Ալլան վզից կախ (, վավերագրական)
#  – Համաժողովրդական դերասանուհի Նինա Սազոնովա (վավերագրական)
#  – Հեքիաթ Մոխրոտի մասին, կամ Ֆեմինա սովետիկա (, վավերագրական)
#  – Ալեքսեյ Բատալով։ Մեր թանկագին մարդը (, վավերագրական)
#  – Նադեժդա Ռումյանցևա։ Աղջիկներից մեկը (, վավերագրական)
#  – Աղջիկները (, ՍՏԲ ալիքի «Անհայտ տարբերակ» () հաղորդումների շարքից)
#  – Եվ հավերժությամբ է լցված պահը... (, վավերագրական)
#  – Նիկոլայ Ռիբնիկով։ Տղան Զարեչնայա փողոցից (, վավերագրական)
#  – Нонна Мордюкова. Такой её никто не знал (, վավերագրական)
#  – Գեորգի Յումատով։ Սպայի ողբերգությունը (, վավերագրական)
#  – Գլխավոր դեր սիրելի դերասանուհու համար (, վավերագրական)
#  – Բալզամինովի ամուսնությունը (, «Խորհրդային կինոյի գաղտնիքները» վավերագրական ֆիլմերի շարքից)
#  – Աղջիկները (, «Խորհրդային կինոյի գաղտնիքները» վավերագրական ֆիլմերի շարքից)
#  – Իննա Մակարովա։ Մարդու ճակատագիրը (, վավերագրական)

## Պարգևներ և կոչումներ
* ՌԽՖՍՀ վաստակավոր արտիստ (23 հոկտեմբերի, 1962)
* ՌԽՖՍՀ ժողովրդական արտիստ (11 հունիսի, 1971)
* ԽՍՀՄ ժողովրդական արտիստ (02 սեպտեմբերի, 1985)
* Ստալինյան առաջին աստիճանի մրցանակ (1949) – «Երիտասարդ գվարդիա» ֆիլմում *Լյուբով Շևցովայի* դերը կատարելու համար (1948)
* Աշխատանքային կարմիր դրոշի շքանշան
* Բարեկամության շքանշան (10 հոկտեմբերի, 2002) – *բազմամյա բեղմնավոր աշխատանքի համար մշակույթի և արվեստի բնագավառում*
* «Հայրենիքին մատուցած ծառայությունների համար» IV աստիճանի շքանշան (28 հուլիսի, 2006) – *հայրենական կինոարվեստի զարգացման գործում ունեցած մեծ ավանդի և բազմամյա ստեղծագործական գործունեության համար*
* «Ի հիշատակ Մոսկվայի 850-ամյակի» մեդալ
* «Կուզբասի զարգացման գործում ունեցած մեծ ավանդի համար» I աստիճանի մեդալ (8 օգոստոսի, 2001) – *բազմամյա բեղմնավոր աշխատանքի, բարձր պրոֆեսիոնալիզմի, մարզի սոցիալ-տնտեսական զարգացման գործում ունեցած նշանակալի ավանդի համար*
* «Виват кино России!» կինոփառատոն Սանկտ Պետերբուրգում («Ճանաչում» հատուկ մրցանակ, 2006)
* Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոս

## Ծանոթագրություններ

## Գրականություն
* 
* 

## Արտաքին հղումներ
* Инна Макарова на peoples.ru
* 
* Линия жизни. Инна Макарова  на сайте телеканала «Культура»

Կատեգորիա:20-րդ դարի դերասանուհիներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ԽՍՀՄ ժողովրդական արտիստներ
Կատեգորիա:Խորհրդային դերասանուհիներ
Կատեգորիա:Մոսկվայի 850-ամյակի հուշամեդալով պարգևատրվածներ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Կատեգորիա:Ստալինյան մրցանակի դափնեկիրներ
Կատեգորիա:ՎԳԻԿ-ի շրջանավարտներ
Կատեգորիա:Տրոեկուրովյան գերեզմանատանը թաղվածներ